ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԸՆՏԱՆԻՔԻ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի՛ հայրենակիցներ, սիրելի՛ մասիսցիներ,
Շնորհավորում եմ Ընտանիքի միջազգային օրվա առթիվ:
ՄԱԿ-ի կողմից ընտանիքի միջազգային օրվա հաստատումը նպատակ ունի միջազգային հանրության ուշադրությունը սևեռել ընտանիքի բազմաթիվ խնդիրների վրա:
Դարեր շարունակ հայ ժողովուրդն առանձնակի արժևորել ու կարևորում է ընտանիքը, ընտանեկան արժեքներն ու ավանդույթները: Եվ, անտարակույս, ամուր ու անսասան ընտանիքն է եղել մեր հաղթանակների գրավականը:
Շնորհավորում եմ բոլոր հայ ընտանիքներին, մաղթում եմ ընտանեկան ջերմություն, սեր և խաղաղություն: Թող ամուր լինի յուրաքանչյուր հայ օջախը, քանզի հզոր ու անպարտելի է այն պետությունը, որն ունի ամուր ընտանիքներ: